Lapgirių dvaras

Lapgirių dvaro sodyba yra Lapgirių kaime (Jurbarko rajonas). Išlikę rūmai, svirnas, arklidė, karvidė, kalvė, ūkinis pastatas ir parkas.

Istorija

Įsikūrė XIX a. viduryje. Dvaro pradžia siejama su Chruščiovų gimine. Didžiausias dvaro klestėjimo laikotarpis 1881–1908 m., kai jį valdė Aleksandras Chruščiovas. Tada buvo pastatyti raudonų plytų neogotikinis svirnas, oranžerija, medinis kumetynas, arklidė su ratine ir kiti pastatai. Tuo metu buvo iškasti ir tvenkiniai. Patys rūmai pastatyti anksčiau. Jie buvo daug kartų perstatyti. 1908 m. dvarą paveldėjo Nikolajus Chruščiovas. Dvaro statybos jau buvo baigtos.

1922 m. pagal žemės reformos įstatymą Lapgirių dvaras buvo nusavintas, o 1930 m. išparceliuotas. Išlikę keli mūriniai pastatai, dvaro sodybos šiaurės vakarų dalyje–geometrinio planavimo parkas, nepasižymintis medžių įvairove. Statiniai priklauso privačiam asmeniui, kuris nėra finansiškai pajėgus tvarkyti tokį didelį kompleksą.

Šaltiniai 

Jurbarko rajono dvarai